വീട്ടമ്മയുടെ മാല കവര്ന്ന രണ്ട് പ്രതികള് അറസ്റ്റില് ഒറ്റപ്പാലം: കണ്ണിയംപുറത്ത് വീട്ടമ്മയുടെ മാല പൊട്ടിച്ചെടുത്ത കേസില് പ്രതികളായ രണ്ട് പേരെ ഒറ്റപ്പാലം പൊലീസ് അറസ്റ്റ് ചെയ്തു. കൊല്ലം അഞ്ചാലംമൂട് പെരിനാട് കാവനാട് ശശി 44 , ആലപ്പുഴ ഹരിപ്പാട് മണ്ണാറശാല തറയില് ഉണ്ണികൃഷ്ണന് 31 എന്നിവരാണ് അറസ്റ്റിലായത്. ഫെബ്രുവരി 24 നായിരുന്നു സംഭവം. കണ്ണിയംപുറം ചൈതന്യയില് രാമകൃഷ്ണെന്റ ഭാര്യ നിര്മല കുമാരിക്കാണ് 59 രണ്ട് പവന് മാല നഷ്ടമായത്.ക്ഷീര സംഘത്തില്നിന്ന് പാല് വാങ്ങി വീട്ടിലേക്ക് മടങ്ങുന്നതിനിടെ ബൈക്കിലെത്തിയ പ്രതികള് ഇവരെ തള്ളിവീഴ്ത്തി മാല പൊട്ടിച്ച് കടന്നുകളഞ്ഞു. പൊലീസ് കേസ് എടുത്തെങ്കിലും പിടികൂടാന് കഴിഞ്ഞിരുന്നില്ല. മലപ്പുറം ജില്ലയിലെ പെരുമ്ബടപ്പ് പൊലീസ് സമാനമായ കേസില് പിടികൂടി ചോദ്യം ചെയ്യുന്നതിനിടയിലാണ് കണ്ണിയംപുറത്തെ മാല മോഷണം പുറത്തായത്. മഞ്ചേരി ജയിലില് റിമാന്ഡില് കഴിഞ്ഞിരുന്ന പ്രതികളെ കസ്റ്റഡിയില് വിട്ടുകിട്ടുന്നതിനായി ഒറ്റപ്പാലം പൊലീസ് പൊന്നാനി കോടതിയില് നേരത്തേ സമര്പ്പിച്ച ഹര്ജി പരിഗണിച്ച സഹാഹചര്യത്തിലാണ് ഒറ്റപ്പാലം പൊലീസിെന്റ അറസ്റ്റ്. പ്രതികളെ സംഭവ സ്ഥലത്തെത്തിച്ച് തെളിവെടുത്തു. മോഷ്ടിച്ച സ്വര്ണം കൊല്ലം, ആലപ്പുഴ ഭാഗങ്ങളിലാണ് വില്പന നടത്താറുള്ളതെന്നും ഇവരുടെ ഇടപാടുമായി ബന്ധമുള്ള ബൈജു, ദീപക് എന്നിവരെ ഉടന് പിടികൂടുമെന്നും സി.ഐ വി. ബാബുരാജ് പറഞ്ഞു.